CELEX: C2004/094/42
Language: fi
Date: 2004-04-17 00:00:00
Title: Asia C-64/04: Euroopan yhteisöjen komission 13.2.2004 Ison-Britannian ja Pohjois-Irlannin yhdistynyttä kuningaskuntaa vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/20
            
         Euroopan yhteisöjen komission 13.2.2004 Ison-Britannian ja Pohjois-Irlannin yhdistynyttä kuningaskuntaa vastaan nostama kanne
   (Asia C-64/04)
   (2004/C 94/42)
   Euroopan yhteisöjen komissio on nostanut 13.2.2004 Euroopan yhteisöjen tuomioistuimessa kanteen Ison-Britannian ja Pohjois-Irlannin yhdistynyttä kuningaskuntaa vastaan. Kantajan asiamiehinä ovat T. van Rijn ja B. Doherty, ja prosessiosoite on Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Yhdistynyt kuningaskunta on rikkonut yhteisön järjestelmän perustamisesta kalastuslisensseihin sisällytettäviä vähimmäistietoja koskevien sääntöjen vahvistamiseksi 20 päivänä joulukuuta 1993 annetun neuvoston asetuksen (EY) N:o 3690/93 (1) 5 artiklaa, koska se on jättänyt peruuttamatta CLEOPATRA- ja OCEAN QUEST -nimisten kalastusalusten kalastuslisenssit sen jälkeen, kun kyseiset alukset siirrettiin pysyvästi Argentiinaan;
            
         
               —
            
            
               velvoittaa Yhdistyneen kuningaskunnan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Yhdistynyt kuningaskunta on jättänyt peruuttamatta kahden kalastusaluksen kalastuslisenssit sen jälkeen, kun kyseiset alukset siirrettiin Argentiinaan. Edellä mainittuja lisenssejä on käytetty uudelleen muita aluksia varten.
   Komissio katsoo, että aluksen pysyvä siirto Argentiinaan voidaan samaistaa asetuksen N:o 3690/93 5 artiklassa tarkoitettuun toiminnan pysyvään lopettamiseen. Komissio väittää näin ollen, että Yhdistynyt kuningaskunta ei ole noudattanut edellä mainitun artiklan mukaista velvoitettaan peruuttaa kalastuslisenssit aluksilta, jotka ovat lopettaneet kalastustoiminnan lopullisesti.
   
      (1)  EYVL 1993, L 341, s. 93.